da en en en et de en en en en en da da da en da en da en en da da da da da da en da da fi en en da en da en da da da en en da da da en en da da ca es es en en en ne en en nb en nb da en en en en en en en en en en en en en en en et da sl da da de de da eo de en en da nn de la tr en da en en en en en en en en en en en pt en en en en en en en en en en en en en en en en
Når en uredigeret berømthed plaprer løs – Charlie Sheen et nyt mediefænomen? | Advertising Paradigm
thoughts and comments on communication
« Det ligner krig – Facebook og Google forbyder hinandens reklamer.
March 10, 2011 by Martin Graeser
Charlie Sheen - Live on Sheen´s Korner. Se 3. episode ved at klikke på billedet
Charlie Sheen har de sidste to-tre uger været på alles læber i USA (og manges i Europa), fyldt talkshows, radioens æter, nettets podcasts, bloggeres spalter og nu også, Sheens eget show på kanalen ustream.tv – her havde Charlie Sheen 100.000 seere på sin 1. udsendelse. Showet kalder han for: Sheen´s Korner, og beskriver sine udsendelser, og rablende udfald, som værende:
Adam Sterneberg fra Times Magasine, kalder Sheens optræden, i et af sine blogindlæg på bloggen:” Te 6th Floor”, for vanvittige, og for at have nået Defcon Three af kendis skandaler i USA.
For lige at ridse grunden til denne skandale op, så handler det hele kort og godt om, at Charlie Sheen blev fyret fra serien “Two and a Half Men” med begrundelsen: “farlig selvdestruktive adfærd”. Serien er den mest populære i USA lige nu – og Sheen er (var) blevet den højst betalte serieskuespiller til dato.
Hvorom alting er, så har Sheen formået at skabe et hipe omkring sin egen person, og det destruktive liv, som han fører. På få dage formåede Charlie Sheen´s depraverede liv, via hans Twitter profil (@charliesheen) at få 1 million followers på få dage – til dato den hurtigste voksende twitterkonto – også hurtigere end Justin Bieber.
Det paradoksale ved det, som Sheen har gang er, at den syge, autopoiesiske amerikanske mediekultur, hvor den giftige cocktail af mediernes og de kendtes gensidige afhængighed af hinanden er to alen af samme stykke.
Sheens opgør er blevet et billede på dette forhold, et opgør, som desværre og sygt nok, bliver taget vel imod, af medierne, da han lader sig provokere. Og igen, igen tager udfordringen op mod mediernes beskyldninger om, at han er syg, på stoffer, afhængig af sex og på druk, så det på Lumann´sk vis reproducerer sig selv, og skaber sig selv, i sig selv, uden en direkte påvirkning fra den medieomverden, som han, Warner Bros og alle de andre medier er en del af. Om det er sandt eller ej, så virker det lige nu som om, at alle vil opleve Charlie Sheen, den uredigerede og ucensurerede berømtheds plabren, om alt og absolut ingenting.
Men hvad får vi ud af dette absolutte uredigerede reality show? Der er to vinkler på det, som jeg ser det:
1) Den første vinkel tilhører medierne og deres muligheder.
Medierne får mulighed for at citere en kendt, hvis lyst og deprivation er så åbenlys, så ingen kan drage dem (medierne) til ansvar for at fremprovokere vanvittige udtalelser (for Amerikanere) som:
– ” I dont give a fuck”
– “Mobile Phones are Built by trolls” (Sheens Korner 3 episode 00:00:26 og  00:00:36).
–  “You’re either in Sheen’s-Korner or you’re with te trolls.”
Og derved er de med til at drive Sheen ud i handlinger og udtalelser, som de senere hen ikke skal tage ansvar for. Sheen har formået at få et “Talkshow” på Ustream.tv, der efter 3 udsendelser har seeretal på 1.6 millioner – til sammenligning havde MAD MEN 5 millioner seere i første sæson. Sheen´s første afsnit havde over 600.000, 2. afsnit var allerede oppe på 1 million.
2) Den anden vinkel er Sheen selv, og det Brand som han kan opbygge.
Sheen er en så dreven kendis, så han godt ved, at det her er der masser af reklame i (Hvilket er = med penge)  for ham. Så godt nok er han blevet dumpet af Warner Bros. Men det forlag, som får fingrene i hans selvbiografi – og lur mig, om der ikke kommer sådan en, snart – vil tjene millioner af dollars.
Samtidig, er han også så dreven i sin selvpromovering, så da han bliver spurgt (00:02:18), om han har fået morgenmad, svarer han: “Nej, jeg ryger en cigaret, og drikker noget, som jeg ikke vil afsløre her — med mindre de (producenten af det, som han drikker), vil betale ham for at fortælle, hvad det er. Han opbygger suspence ved at bejle til seeren som forbruger og de mulige annoncører. På den måde efterlader han hele tiden åbninger til analyser af, hvad er det nu der sker, hvornår vil han komme med forløsningen etc.
Han formår at fodre mediet, så vi, seerne og producerne af alle talk showsene sidder og savler for at få mere at vide, hvad enten det er i et studie hos Te Daily show Comedy Central i New York eller hos Howard Stern.
Waynes world in real life
På bedste Waynes world vis, formår Charlie Sheen at skabe et univers, et loophole, ind i et menneskes totalt forskruede, psykotiske og fordrukne verden, som dels er skabt af medierne, dels af ham selv og af den verden, som de agerer i, og som ikke kan stoppes, når det STORE medie-maskineri først er sat i gang.
Det er her jeg mener, at det hele bliver en autopoietiske-fortælling, hvis man kan formulere det sådan – for det system, som Sheen er oppe imod (Warner Bros bliver billedet på HELE medieverdenen, som lever af at suge nyheder ud af de kendte) er et system, som opererer ud fra sin egen målestok. En målestok, der bliver defineret af de selvsamme medier, hvis retorik og måde at agere på skaber de nyheder, som vi uge efter uge mæsker os i.
Dermed bliver en mediemæssig Goliat, som ingen kan håndtere – forvandlet til et selvreferentielt Janushoved, der hele tiden kan vende på en tallerken – dyrket af medierne for sin provokerende ucensurede adfærd og den nyhedsværdi der er indlejret i ham som et nyt mediefænomen, der står uden for studiernes beskyttelse og censur. Sheen stiller sig villigt på mediernes skafot i sit teenage agtige oprør mod de kontrollerende studier, og lige nu elsker både medierne og seerne ham for det. Men dommen er ikke afsagt endnu for bedst, som man tror, at medierne elsker dig, vender de på en tallerken og bliver din fjende. Og som et godt mundheld siger: så skal man aldrig gå i rette med medierne selv; for man vil altid tabe.
Det bliver dog interessant at se, hvad konklusionen bliver på lige præsis dette “nye medie-fænomen”, hvor de kendte selv kan/tager ordet og give (medierne) igen. Jeg vil i hvert fald følge Sheen´s Korner et stykke tid.
Skal se om dette er et råb om hjælp, eller om det er et stykke kendis brandingkultur, som vi ikke har set ført ud i livet på lignende vis endnu.
Posted in Blogging, Krisekommunikations, Martin Graeser, microblogging, Online advertising, Reklame, Samfund, Sociale medier, TV, Twitter, WOM, Youtube | Tagged @charliesheen, autopoiesis struktur, autopoietiske-fortælling, Cahrlie Sheen på Twitter, Den hurtigste voksende twitter konto til dato - Charlie Sheen, Mediernes syge, Sheen´s Korner, ustream.tv, Warner Bros fyrer Charli Sheen | 1 Comment
on June 2, 2011 at 12:29 | Reply Hvem har succe på Twitter, og hvordan får man succes på Twitter? « Advertising Paradigm
[…] Charlie Sheen, som med sit Charlies Korner, dagligt hvor den uredigerede berømthed har sit talerør. Sheen har 4 millioner […]
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Povl Gad er indehaver af kommunikationsbureauet Gad & Suhr, Underviser på Folkeuniversitet, tidl. kampagne medarbejder for De Radikale
Er du Foursquare trofast eller Facebook Places explorer?
Følg os på Twitter
Arkiv Select Month December 2012  (2) November 2012  (3) October 2012  (3) September 2012  (1) August 2012  (1) July 2012  (10) May 2012  (6) April 2012  (3) March 2012  (3) February 2012  (5) January 2012  (2) December 2011  (3) November 2011  (7) October 2011  (5) September 2011  (6) August 2011  (8) July 2011  (17) June 2011  (14) May 2011  (16) April 2011  (12) March 2011  (19) February 2011  (4) January 2011  (1) December 2010  (3) November 2010  (4) October 2010  (10) September 2010  (14) August 2010  (18) July 2010  (12) June 2010  (7) May 2010  (5) April 2010  (5) March 2010  (6) February 2010  (5) January 2010  (2) December 2009  (3) November 2009  (1) October 2009  (3) September 2009  (7) August 2009  (3) July 2009  (5) June 2009  (1) March 2009  (2) July 2008  (1)
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 1,215 other followers
Already have a WordPress.com account? Log in now.